बरेली। शासन के निर्देश पर जिले में कानून का राज स्थापित करने को अभियान चलाया जाएगा। डीएम मनीष चौहान और एसएसपी डॉ. संजीव गुप्ता ने पुलिस लाइंस में अधीनस्थों की बैठक लेकर इस बावत दिशा-निर्देश जारी किए। डीएम और एसएसपी ने बैठक में उपस्थित अधिकारियों कोे पिछले दिनों में लखनऊ में कानून व्यवस्था के संबंध में मुख्यमंत्री द्वारा दिए गए दिशा निर्देशों के बारे में बताया। कहा, अपराधों पर प्रभावी अंकुश लगाने के साथ ही आम आदमी में सुरक्षा की भावना का मजबूत की जाए। अराजकतत्वों को चिह्नित कर उनके खिलाफ कड़ी कार्रवाई की जाए। थानों में नियमित रूप से शांति समितियों की बैठक हो ताकि समाज में सौहार्दपूर्ण वातावरण तैयार किया जा सके।